Diari Oficial de la Generalitat Valenciana


Sumari del DOGV 7042, del 10-06-2013 (2013/5927)

RESOLUCIÓ de 30 de maig de 2013, del director general de Producció Agrària i Ramaderia, per la qual es publica la línia pressupostària i l'import global màxim que finança, per a l'any 2013, les ajudes destinades a la promoció de noves tecnologies en maquinària i equips agraris.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7042

Data del DOGV
:   10-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5927


Data del document
:   30-05-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 30 de maig de 2013, del director general de Producció Agrària i Ramaderia, per la qual es publica la línia pressupostària i l'import global màxim que finança, per a l'any 2013, les ajudes destinades a la promoció de noves tecnologies en maquinària i equips agraris. [2013/5927]  
L'Orde 23/2010, de 6 de juliol, de la Conselleria d'Agricultura, Pesca i Alimentació, regula l'aplicació a la Comunitat Valenciana del Reial Decret 456/2010, de 16 d'abril, que establix les bases reguladores de les ajudes per a la promoció de noves tecnologies en maquinària i equips agraris (DOCV 6313, 19.07.2010).  
L'article 47.11 del Text Refós de la Llei de la Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que les bases reguladores de la concessió de subvencions indiquen la línia o línies de subvencions que les financen i l'import global màxim que s'hi destina.  
L'Orde 23/2010, de 6 de juliol, de la Conselleria d'Agricultura, Pesca i Alimentació, en la disposició addicional, assenyala que mitjançant una resolució dictada pel titular de la Direcció General de Producció Agrària s'establirà el relatiu al finançament de les ajudes i l'import global màxim corresponent a cada anualitat.  
D'acord amb l'article 7 del Decret 147/2007, de 7 de setembre, del Consell, este règim d'ajudes complix el que disposa el Reglament (CE) número 1857/2006, de la Comissió, sobre l'aplicació dels articles 87 i 88 del Tractat de les ajudes estatals per a les xicotetes i mitjanes empreses dedicades a la producció de productes agrícoles, i per la qual es modifica el Reglament (CE) número 70/2001 (DOUE 358, 16.12.2006). Ha sigut assignat per la Comissió el número d'ajuda XA 74/2010.  
  
Per això, resolc:  
  
Primer  
Establir l'import global màxim per a la resolució d'expedients de la convocatòria de l'exercici 2013 en relació amb el Reial Decret 456/2010, de 16 d'abril, del Ministeri de Medi Ambient i Medi Rural i Marí (BOE 111, 07.05.2010), i l'Orde 23/2010, de 6 de juliol, de la Conselleria d'Agricultura, Pesca i Alimentació, per a l'aplicació a la Comunitat Valenciana del Reial Decret 456/2010, de 16 d'abril, que establix les bases reguladores de les ajudes per a la promoció de noves tecnologies en maquinària i equips agraris (DOCV 6313, 19.07.2010).  
  
Aplicació pressupostària: 26.00.70.0961.  
Programa: 714.20, Foment i garantia agrària.  
Capítol: 7.  
Línia: T0180.  
L'import global màxim amb càrrec als pressupostos de la Generalitat Valenciana 2013 és de 291.944,33 euros. Esta dotació es veurà incrementada en un import addicional de 329.289,48 euros, crèdit no disponible en el moment de la convocatòria, però la disponibilitat del qual dependrà de les generacions que vagen realitzant-se pel finançament del Ministeri d'Agricultura, Alimentació i Medi Ambient de conformitat amb el que establix l'article 58 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.  
  
Segon  
Per l'aplicació de l'article 63 del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions, es crea una borsa de reserva en què s'inclourà una relació ordenada de totes les sol·licituds que complisquen les condicions administratives i tècniques establides en les bases reguladores per a adquirir la condició de beneficiàries però no hagen sigut estimades perquè se sobrepassava la quantia màxima del crèdit fixat en la convocatòria, amb la indicació de la puntuació atorgada a cada una, segons els criteris de valoració que preveu.  
  
En este cas, si renuncia a la subvenció algun dels beneficiaris, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents en l'orde de la puntuació, sempre que, amb la renúncia per part d'algun dels beneficiaris, s'haja alliberat crèdit suficient per a atendre almenys una de les sol·licituds denegades.  
  
L'òrgan concedent de la subvenció comunicarà esta opció a les persones interessades, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió i la notificarà.  
  
Tercer  
Tenint en compte l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pot efectuar-se la publicació substitutiva de la notificació en el Diari Oficial de la Comunitat Valenciana. La publicació s'ajustarà a l'article 60.2 de la llei esmentada i, a més, ha de complir l'article 18 de la Llei 38/2003, de 17 de novembre, General de Subvencions, per la qual s'inserirà la relació de preceptors durant el mes següent a cada trimestre natural, amb la identificació, segons el que preveu respecte a això l'article 30.3.b del Reial Decret 887/2006, de 21 de juliol, que aprova el Reglament de la Llei 38/2003, de 17 de novembre, General de Subvencions.  
  
  
Quart  
El règim de recursos que procedix és el recurs de reposició que caldrà interposar en el termini d'un mes davant del mateix òrgan que el va dictar, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 10 i 46 de la Llei de la Jurisdicció Contenciosa Administrativa.  
  
  
València 30 de maig de 2013.- El director general de Producció Agrària i Ramaderia: José Miguel Ferrer Arranz.